**Povzetek revizijskega poročila *Pravilnost poslovanja Občine Kostanjevica na Krki v delu, ki se nanaša na dodeljevanje tekočih transferov***

Računsko sodišče je revidiralo *pravilnost poslovanja Občine Kostanjevica na Krki v delu, ki se nanaša na dodeljevanje tekočih transferov v letu 2012*. Cilj revizije je bil izrek mnenja o pravilnosti poslovanja občine v letu 2012 v delu, ki se nanaša na dodeljevanje tekočih transferov.

Računsko sodišče je o pravilnosti poslovanja Občine Kostanjevica na Krki v delu, ki se nanaša na dodeljevanje tekočih transferov v letu 2012, izreklo *pozitivno mnenje*, ker je Občina Kostanjevica na Krki v vseh pomembnih pogledih poslovala v skladu s predpisi in usmeritvami.

Računsko sodišče je Občini Kostanjevica na Krki podalo *priporočilo* za izboljšanje poslovanja, *odzivnega poročila* pa ni zahtevalo, ker so bile že med revizijskim postopkom, kjer je bilo mogoče, odpravljene razkrite nepravilnosti oziroma sprejeti ustrezni popravljalni ukrepi.

Ljubljana, 3. decembra 2014